ચંડીગઢઃ ‘થ્રોઇંગ ઇન ધ ટાવ્લ’ એક એવું વાક્ય છે જે લગભગ બધા જ બોક્સર્સને માટે જાણીતું છે. આ વાક્યનો અર્થ થાય છે પોતાની હાર સ્વીકાર કરી લેવી. પરંતુ ભારતના ગોલ્ડન બોક્સર અમિત પંઘલ માટે આ શબ્દોનો કોઈ અર્થ જ નથી. કેમ કે તેમણે ક્યારેય હાર સ્વીકારવાનું શિખ્યું નથી. શનિવારે પણ અમિતે એશિયન ગેમની મુક્કાબાજીની ફાઈનલમાં ગોલ્ડ જીતીને આ વાત સાબીત કરી આપી હતી. પરંતુ અમિતની અહીં સુધીને સફર પણ કોઈ બોક્સિંગ રિંગના રસાકસીના મુકાબલાથી કમ નથી.